**Formål:**

Denne rutinen skal benyttes ved utvikling og etablering av ny fagskoleutdanning, eller ved vesentlig endring av eksisterende utdanningstilbud.

**Ramme:**

Alle utdanninger ved Fagskolen i Finnmark skal være forankret i skolens strategiplan og arbeidslivets behov. Videre skal utdanningene være yrkesrettet og bygge på fullført videregående utdanning eller tilsvarende realkompetanse. Læringsutbyttebeskrivelsene i studieplanene skal følge nivå 5.1 og 5.2 i Nasjonalt kvalifikasjonsrammeverk. Utdanningene skal kunne tilbys på heltid, deltid, nettbasert studie med eller uten samlinger..

**Ansvar:**

Rektor

* beslutter om man skal gå videre med innmeldt behov ved å sette ned en prosjektgruppe
* beslutter om prosjektgruppens forslag og tilrådning til nytt utdanningstilbud/endring skal fremlegges for styret

Styret

* fatter vedtak om å utvikle/endre utdanningstilbud

Avdelingsleder

* er ansvarlig for prosjektgruppen og at rutinen følges.

**Arbeidsmetode:**

Utvikling av ny utdanning, eller vesentlig endring av allerede godkjent utdanning, skal gjennomføres i en prosjektgruppe. Prosjektgruppen skal sørge for dokumentasjon, arkivering og riktig saksbehandling i tråd med denne rutinen, gjeldende lover og forskrifter.

**Krav til dokumentasjon:**

For at styret skal kunne fatte vedtak må følgende legges fram for styret:

* Arbeidslivets behov og arbeidsmarkedet
* Finansiering av utviklingen og start av utdanningen
* Tilgang på kvalifiserte lærere
* Rekrutteringsgrunnlaget

**Rutinebeskrivelse**

1. Innmelding av behov

Følgende interessenter kan ta initiativ til å utvikle en ny utdanning eller gjøre vesentlig endring av eksisterende utdanning:

* Arbeids- og næringsliv
* Styret for fagskolen
* Skoleeier
* Offentlige myndigheter
* Fagråd
* Fagmiljøet ved fagskolen
* Ledelsen ved skolen

Vesentlig endring av eksisterende utdanning kan også bli meldt på bakgrunn av funn i fagskolen sin årlige kvalitetsmelding.

Ved innmeldt behov beslutter rektor om skolen skal gå videre med å sette ned en prosjektgruppe som skal vurdere og utarbeide en rapport med anbefaling av eventuell videre utvikling av utdanning.

1. Det nedsettes en arbeidsgruppe bestående av minimum tre personer fra følgende funksjoner:

* Avdelingsleder for fagretningen
* Faglærer/-e
* Utviklingsleder
* Representant fra yrkesfeltet
* Nettpedagog ved utvikling av nettstudier

1. Prosjektgruppen skal utarbeide en kortfattet rapport som skal belyse tema og vurderinger som omtalt under. Videre skal prosjektgruppen konkludere og gi en tilråding om utvikling og etablering av utdanning som rektor kan legge fram for styret.

Kompetanse, omfang og forankring

* Hvilken kompetanse er det utdanningen skal gi?
* Hvilket omfang (studiepoeng) vil utdanningen ha?
  + Ved utdanninger på mellom 120 og 180 studiepoeng må det sendes særskilt søknad til departementet jf. fagskoleloven. Prosjektgruppen må dokumentere at det er spesielle sertifiseringskrav ol. som gjør at det er nødvendig med en utdanning med et større omfang enn 120 studiepoeng.
* Hvordan passer utdanningen med fagskolen sin strategiplan?

Behovet i markedet

* Arbeidslivets behov og etterspørsel kartlegges gjennom dialog og samarbeid med relevante virksomheter og bransjeorganisasjoner innenfor fagområdet.
* Behovet skal vurderes både i forhold til kort og lang sikt.
* Prosjektgruppen skal også vurdere usikkerhet for behovet på lang sikt.

Arbeidsplasser etter utdanning

* Gir utdanningen kompetanse som kan tas i bruk i arbeidslivet uten ytterligere opplæringstiltak?
* Er det yrkestitler eller liknende som er beskyttet i forhold til ny studieplan?
* Finnes det sertifikatkrav knyttet til utdanningen?
* Er samfunnsutviklingen slik at det er forventet et behov for utdanningen i

Finansiering

* Hva er forventet kostnad for gjennomføring av et utdanningsløp ved dette studiet?
* Hvordan kan utdanningen finansieres? For eksempel offentlig tilskudd,
* studentbetaling uten offentlig tilskudd eller annet. Prosjektgruppen må foreta en
* beregning basert på valg av finansiering.
* Budsjett for utvikling, etablering og drift.
* Vil utdanningen gi:
  + Inntekter?
  + Kostnader knyttet til investeringer?

Nødvendig kompetanse innen fagfeltet

* Prosjektgruppen må vurdere om fagskolen har, eller kan skaffe, nødvendig kompetanse til å dekke behovet som utdanningen vil ha, både på kort og lang sikt.

1. Basert på innstilling fra rektor og prosjektgruppens rapport avgjør styret om det skal bli utarbeidet ny studieplan eller gjøres vesentlig endring av eksisterende studieplan.
2. Om styret gir sin tilslutning til å utvikle/endre utdanning skal prosjektgruppen arbeide videre med utviklingen.
3. Prosjektgruppen skal utarbeide studieplanen etter kravene i fagskoleloven med forskrifter, NOKUTs rettledninger og Nasjonalt kvalifikasjonsrammeverk. Dersom utdanningen reguleres av nasjonale eller internasjonale standarder, konvensjoner og avtaler skal kravene til disse være tilfredsstilt.
4. Styret vurderer studieplan og evt. anbefaler igangsatt akkrediteringsprosess.

Prosjektgruppen søker NOKUT om akkreditering. Arbeidet med akkreditering kan eventuelt startes tidligere i prosessen dersom det er hensiktsmessig.

Interne referanser:

|  |  |
| --- | --- |
| [1.5.2](https://fif-ekstern.datakvalitet.net/docs/pub/DOK00036.pdf) | [Oversikt over sentrale lover, forskrifter og veiledninger](https://fif-ekstern.datakvalitet.net/docs/pub/DOK00036.pdf) |

Eksterne referanser:

|  |
| --- |
|  |